31999R2691
L 326/39
ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
РЕГЛАМЕНТ (ЕО) № 2691/1999 НА КОМИСИЯТА
от 17 декември 1999 година
относно правилата за прилагане на Регламент (ЕО) № 1172/98 на Съвета за статистически отчети при автомобилен превоз на товари
(текст от значение за ЕИП)
КОМИСИЯТА НА ЕВРОПЕЙСКИТЕ ОБЩНОСТИ,
като взе предвид Договора за създаване на Европейската общност,
като взе предвид Регламент (ЕО) 1172/98 на Съвета от 25 май 1998 г. относно регистрирането за целите на статистиката при автомобилен превоз на товари (1), и по-специално член 9 от него,
като има предвид, че:
(1)
В съответствие с член 5 от Регламент (ЕО) № 1172/98, Комисията следва да определи условията за предаване на данни от държавите-членки.
(2)
Необходимо е да се определят кодовете на страните за международен транспорт за преходния период, предвиден в член 5 от споменатия регламент.
(3)
Използването на две различни системи от кодове на страни, посочени в приложения А и Ж към Регламент (ЕО) № 1172/98, не е съвместимо с ефикасното предаване на данни от държавите-членки.
(4)
Желателно е да се установи нов списък с кодове на страните съгласно Номенклатурата на териториалните звена за статистика (NUTS) за регионалните кодове.
(5)
Съдържанието на приложения А и Ж към Регламент № 1172/98 е нужно да бъде съответно адаптирано.
(6)
Предвидените мерки в настоящия регламент са в съответствие със становището, представено от Статистическия програмен комитет, създаден с Решение 89/382/ЕИО, Евратом (2),
ПРИЕ НАСТОЯЩИЯ РЕГЛАМЕНТ:
Член 1
Регламент (ЕО) № 1172/98 се изменя, както следва:
1.
В приложение А, част А2, текстът на точка 7 се заменя със следния текст:
„7.
Страните, през които се преминава транзитно (не повече от 5), кодирани съгласно приложение Ж.“
2.
Приложение Ж се заменя с приложението към настоящия регламент.
Член 2
Настоящият регламент влиза в сила на двадесетия ден след публикуването му в Официален вестник на Европейските общности.
Настоящият регламент е задължителен в своята цялост и се прилага пряко във всички държави-членки.
Съставено в Брюксел на 17 декември 1999 година.